Анасон
Анасонът (Pimpinella anisum) е едногодишно тревисто културно растение с изправено цилиндрично стъбло. Долните листа са закръглени, сърцевидни, едро назъбени, с дълги дръжки. Средните са плитко триделни. Горните са сложни – двойно до тройно перести, нарязани, почти приседнали. Цветовете са бели, дребни, разположени в 8 – 12 лъчни сенници. Тичинките са 5. Плодчетата са с яйцевидна или с крушовидна форма, покрити с власинки.

Анасонът е от семейството на целината и магданоза – Сенникови (Apiaceae).

Листата му се използват за подправяне на салати, а семената – в сладкарството.

Вкусът му е сладникав, има приятен аромат. Семето съдържа главно тлъсто масло и белтъци и затова няма аромат.

Етеричното масло и анетолът се употребяват предимно за приготовяне на напитки, най-вече ликьори. Капнато върху хартия, етеричното масло прогонва насекомите.

Плодовете се употребяват и за ароматизиране на чай от билки.

Дрогата улеснява отхрачването при остри и хронични възпаления на дихателните пътища, засилва стомашната
екскреция и тази на жлъчния мехур и премахва спазмите при хроничен гастрит, жлъчна дискенезия и жлъчнокаменна
болест. Поради болкоуспокояващото си действие дрогата се предписва при колики в стомаха и червата при метеоризъм.

Етеричното масло действа пикочогонно и затова има добър ефект при възпаление, пясък и камъни в бъбреците
и пикочния мехур. Маслото засилва кръвооросяването на кожата.

Разпространение в България 
Анасон се среща на различни места в страната. Откриван е в поречието на Осъм (Ловеч и село Бутово).

Източници 

Pimpinella
Защитени лечебни растения
Алергизиращи лечебни растения
Подправки